มันนี่ทูเดย์
บสส.ขายเอ็นพีเอ
19 ก.พ. 2558

บสส.ขายเอ็นพีเอ
นายชูเกียรติ จิตติไมตรีสกุล กรรมการผู้จัดการบริษัท บริหารสินทรัพย์สุขุมวิท (บสส.) เปิดเผยว่า บสส.ได้จัดงานเปิดประมูลสินทรัพย์รอการขาย (เอ็นพีเอ) วันที่ 21 ก.พ.นี้ โดยคัดทรัพย์สินที่น่าสนใจกว่า 250 รายการ มูลค่ารวม 1,000 ล้านบาทออกประมูล ที่สโมสรทหารบก ถนนวิภาวดีรังสิต สินทรัพย์เด่นที่น่าสนใจ อาทิ ที่ดินพร้อมสิ่งปลูกสร้าง เนื้อที่ 1 ไร่ครึ่ง กลางเมืองอุดรธานี ที่ดินพร้อม สิ่งปลูกสร้าง เนื้อที่ 8 ไร่เศษ ติดถนนสถลมาร์ค ใน อ.วารินชำราบ ห่างจากตัวเมือง จ.อุบล ราชธานี รวมทั้งทรัพย์สินเพื่อการลงทุน ในกรุงเทพฯ อาทิ อพาร์ตเมนต์ 5 ชั้น เป็นต้น